Endurmenntunarskóli Tækniskólans býður upp á mismunandi námsleiðir , meðal annars er boðið upp á 45 eininga nám í rekstri og stjórnun sem er opið öllum sem lokið hafa starfsmenntun eða sambærilegri menntun og hafa reynslu úr atvinnulífinu . Námið er blanda af fjarnámi og staðbundnum lotum . Námið er krefjandi og gerir sömu námskröfur og gerðar eru á háskólastigi en boðið er upp á sveigjanleika í skipulagningu og skilum á verkefnum . Gert er ráð fyrir að nemendur séu tölvufærir og geti lesið námsefni á ensku . Námið er þróað af Tækniskólanum í samstarfi við Háskólann í Reykjavík . Einnig er boðið upp á nám í Útvegsrekstrarfræði og Flugrekstrarfræði .